เที่ยวบินขนส่งวัคซีนป้องกันโควิด-19 ล็อตแรก จำนวน 200,000 โดส จากจีนถึงไทย ด้วยความเรียบร้อย
เที่ยวบินขนส่งสินค้า TG 675 เส้นทางปักกิ่ง - กรุงเทพมหานคร ที่ลำเลียงวัคซีนป้องกันโควิด-19 ล็อตแรก จำนวน 200,000 โดส จากบริษัท ซิโนแวค ไบโอเทค จำกัด เดินทางถึงประเทศไทยแล้วด้วยความปลอดภัย โดนลงจอดที่ท่าอากาศยานสุวรรณภูมิ วันนี้ เวลา 10.05 น. โดยทันทีที่เที่ยวบินขนส่งสินค้า เดินทางถึงท่าอากาศยานสุวรรณภูมิ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ,นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสารารณสุข และ Mr.Yang Xin อุปทูตรักษาการแทนเอกอัครราชทูตจีนประจำประเทศไทย ได้เข้าไปรับมอบวัคซีนที่เครื่องบิน และมีการลำเลียงลงจากเครื่องอย่างระมัดระวัง ก่อนนำขึ้นรถขนส่งควบคุมความเย็น ไปจัดเก็บที่คลังสำรองวัคซีนโควิด -19 ของบริษัท ดีเคเอสเอชต่อไป โดยคณะของนายกรัฐมนตรีและผู้รับมอบได้ถ่ายภาพร่วมกันเป็นที่ระลึก